SCB ลดความเสี่ยงค่าเงินเอสเอ็มอี
ไทยพาณิชย์เตรียมพร้อมให้บริการบริหารความเสี่ยงผ่านอัตราแลกเปลี่ยนแก่ผู้ประกอบการเอสเอ็มอี
7 มี.ค. 2556

ไทยพาณิชย์เตรียมพร้อมให้บริการบริหารความเสี่ยงผ่านอัตราแลกเปลี่ยนแก่ผู้ประกอบการเอสเอ็มอี
นายศิริชัย สมบัติศิริ รองผู้จัดการใหญ่ ธนาคารไทยพาณิชย์ กล่าวว่า สืบเนื่องจากภาวะอัตราแลกเปลี่ยนที่ผันผวนในตลาดการเงินของประเทศไทย จึงมีลูกค้าเอสเอ็มอีหลายราย โดยเฉพาะกลุ่มธุรกิจนำเข้า-ส่งออก ที่ได้รับผลกระทบจากจากความไม่แน่นอนของค่าเงินที่เกิดขึ้นในณะนี้ โดยปัจจุบันนี้ ธนาคารมีการนำเสนอผลิตภัณฑ์ภายใต้ โครงการ forward contract ให้กับลูกค้า SME สูงสุด 10 ล้านบาทโดยไม่ต้องใช้หลักทรัพย์ค้ำประกัน เพียงแค่มีบุคคลค้ำประกัน เพื่อรองรับความต้องการของลูกค้าในเรื่องนี้โดยเฉพาะ
ทั้งนี้ ถือเป็นการตอบรับกับนโยบายของธนาคารแห่งประเทศไทย ที่ให้ธนาคารพาณิชย์เตรียมผลิตภัณฑ์และบริการเพื่อช่วยบรรเทาความกังวลใจของลูกค้าเอสเอ็มอีที่อาจเกิดขึ้น โดยธนาคารพร้อมจะให้ความช่วยเหลือกับลูกค้า SME ของธนาคารอย่างเต็มที่ทั้งในเชิงสินเชื่อเพื่อสนับสนุนการค้าระหว่างประเทศและบริการเพื่อบริหารจัดการความเสี่ยงจากอัตราแลกเปลี่ยน
นอกจากนี้ ธนาคารยังมีผลิตภัณฑ์โครงการ SCB SME Trade โดยสนับสนุนวงเงินสินเชื่อเพื่อการค้าระหว่างประเทศโดยสามารถให้วงเงินกับลูกค้าได้สูงสุดถึง 120 ล้านบาทต่อราย ซึ่งมีลูกค้าเข้าร่วมโครงการดังกล่าวแล้วกว่า 7,000 ล้านบาท